Document ID: /roh_data/filtered/fineweb-2-filterrobots_roh.jsonl.gz/31225

Il tigher - noss fidaivel ami a Montpellier
- Glindesdi, 13.6.2016, 11:18
Betg sulet l’equipa naziunala svizra e da chasa a Montpellier durant il campiunadi d’Europa, mabain er ils dus reporters dad RTR a l’EURO, Roman Dobler ed Andreas Wieland. Els han prendì dimora en in hotel a l’ur da la citad, betg lunsch davent da l’equipa svizra.
En il medem hotel èn era ils collegas da las autras interpresas da la SRG/SSR. Ed in bun ami en l’hotel è era il tigher, in giat ch’è adina en la vischinanza. Tigher vegn el numnà damai ch’el è in grond giat selvadi cun ureglias, nas e toppas sco in luf-tscherver. Mo il tigher sa senta sco i para bain tranter ils schurnalists da la SRG/SSR e na lai betg disturbar da cameras e da microfons.
RR Actualitad 11:00